21/04/2020 | Administración LocalMunicipal
A Pobra do Caramiñal
Anuncio de suspensión do cobro de determinados tributos

Anuncio de suspensión do período de cobranza de determinados tributos polo COVID-19 Pola presente dase publicidade á Resolución da Alcaldía n.º 2020-0182, de data 15/04/2020, co seguinte teor literal: Visto que o día 14 de marzo de 2020 o Goberno de España aprobou o Real Decreto 463/2020 polo que se declara o estado de alarma para a xestión da situación de crise sanitaria ocasionada polo coronavirus COVID‐19, cunha duración de 15 días naturais, que poderá ser prorrogada con autorización do Congreso dos Deputados. Considerando que con posterioridade, o día 17 de marzo de 2020 foi aprobado o Real Decreto Lei 8/2020, de medidas urxentes extraordinarias para facer fronte ao impacto económico e social do COVID-19, norma que trata no seu artigo 33 sobre a suspensión de prazos no ámbito tributario, dispoñendo, entre outros aspectos, a ampliación ata o 30 de abril de 2020 dos prazos de pago da débeda tributaria previstos nos apartados 2 e 5 do artigo 62 da Lei 58/2003, de 17 de decembro, xeral tributaria, os vencementos dos prazos e fraccións dos acordos de aprazamento e fraccionamento concedidos e os prazos para atender os requirimentos, dilixencias de embargo e solicitudes de información con transcendencia tributaria. Considerando o impacto económico e social que a situación está creando na veciñanza e as limitacións aos desprazamentos da cidadanía impostas pola lexislación actual co gallo de reducir a mobilidade e esparcemento do virus. Por todo o anteriormente exposto, e en aplicación das atribucións asignadas a esta Alcaldía no artigo 21 da Lei 7/1985, do 2 de abril, reguladora das bases do réxime local, RESOLVO Primeiro.- Deixar sen efecto a data de remate do período voluntario de pagamento des seguintes tributos: · Imposto sobre vehículos de tracción mecánica do ano 2020 A nova data de remate do período voluntario de pago será fixada por Resolución da Alcaldía unha vez perda vixencia o estado de alarma, data á que, no seu momento, se lle dará a debida publicidade mediante inserción de anuncio no Boletín Oficial da Provincia e no taboleiro da sede electrónica municipal. Segundo.- Suspender a posta ao cobro das taxas e prezos públicos que se enumeran a continuación: a) Taxas pola prestación dos servizos de subministro de auga e sumidoiro b) Taxa pola prestación do servizo de recollida de lixo c) Taxas por ocupación da vía pública, venda ambulante, mesas e cadeiras. d) Taxa por servizo de mercado municipal. e) Taxa pola ocupación pública do mercadillo municipal. A nova data de inicio do período voluntario de pago será establecida mediante Resolución da Alcaldía, unha vez perda vixencia o estado de alarma. Terceiro.- Durante a vixencia do estado de alarma non se iniciará o período voluntario de pago de ningunha liquidación. Cuarto.- Durante a vixencia do estado de alarma non se iniciarán procedementos de recadación en vía executiva. Quinto.- Publíquese anuncio no taboleiro de edictos municipal, na sede electrónica municipal e no Boletín Oficial da provincia da Coruña. Sexto.- Dese traslado da presente Resolución aos departamentos de Intervención e Tesourería aos efectos oportunos. Sétimo.- Dese conta da presente Resolución ao Pleno da Corporación na primeira sesión que se celebre, en cumprimento do recollido no artigo 42 do Real Decreto 2568/1986, do 28 de novembro. Na Pobra do Caramiñal, a 15 de abril de 2020 asdo. O alcalde José Luis Piñeiro García